Kaaya-ayang pangangatawan

right|220px

Ang **kaaya-ayang pangangatawan** ay isang pananaw sa mga katangiang pisikal ng isang tao bilang maganda o nakalulugod, at maaaring magsangkot ng samu't saring mga pakahulugan o pahiwatig na katulad ng kabighaniang seksuwal at pangangatawan. Kung ano ang itinuturing na pangangatawang kaaya-aya ay nakabatay sa tatlong mga bagay: sa pandaigdigang pananaw na karaniwan sa lahat ng mga kalinangan ng tao, sa pangkultura at panglipunang mga aspeto at pang-indibiduwal na pangsariling mga pagkagusto.  May likas na taglay na disposisyon o pananaw ang mga tao na tumingin sa simetriya, pagkakatimbang, pagiging balansado, o pagiging magkakatapat ng mga bahagi ang mga bagay.  May magandang ayos ang katawan, sa madaling sabi.  Ginagamit din ang ganitong pagmamasid sa paghusga sa katawan ng lalaki at ng sa babae.  Kaakit-akit para sa lalaki at sa babae ang pantay na anyo ng katawan at mukha, dahil isa itong tanda ng kabataan at kalusugan.

Ayon sa babasahing *New Scientist* noong Oktubre 2004, nagkaroon na ng pagbabago sa pananaw kung ano ang kaaya-ayang katawan.  Hindi katulad ng nakalipas na limampung mga taon, mas kanais-nais sa ngayon ang balingkinitan o may pagkapayat na katawan para sa mga babae at mas malaman (mas makarne) o mas may masel na katawan naman para sa mga lalaki.  Isa itong pag-aaral na ibinatay sa mga anyo ng mga katawan ng mga lalaki at mga babaeng nakalarawan sa mga bahagyang may pagkapornograpikong mga magasin, mga babasahing gumanap na barometro o sukatan kung ano ang itinuturing na katawang kaakit-akit o ideyal sa loob ng isang kapanahunan.

Katulad ng pag-aaral na nabanggit sa itaas at lumitaw sa *New Scientist*, naging balingkinitan din ang mga modelong lalaking lumitaw sa mga pahina ng magasing *Playgirl* mula 1973 hanggang 1997, ngunit naging mas maskulado o may masel.

### Kaaya-ayang mukha ng lalaki
Sa anumang kalinangan, nagkaroon ng huwarang kagandahan o nakakabighaning mukha.  Nakakahalinang mukha ng lalaki ang pagkakaroon ng malusog at matatag na baba, may kapansin-pansing kilay at noo, na nalagyan ng bahid ng mas pambabae o pemininong malalambot na mga katangiang-kasangkapan.  Sinasagisag ng kapansin-pansing kilay at noo ang pagiging nakapapangibabaw at lakas ng isang lalaki.  Samantala, naging tanda ng katatagan at kakayahang makaligtas o umiral ang 'matigas' na katangiang pangmukha.

## Kaaya-ayang katawan ng babae
Ayon kay David M. Buss, sa kanyang *In The Evolution of Desire: Strategies for Human Mating*, hindi maitatanging nais ng mga lalaki ang napakabalingkinitang katawan ng babae.  Nais ng mga lalaki, pati na ng mga babae, ang katawang may bahagya lamang na pagkabalingkinitan kaysa sa pangkaraniwan.  Ngunit may indibiduwal na lalaking nagsabing mas ibig nila ang mas malapit sa pangkaraniwan, na hindi gaanong balingkinitan kung ihahambing sa napiling pamantayan ng mga babae.

Pamantayan ng hugis ng katawan ng pangkasalukuyang babae ang pagkakaroon ng balingkinitang baywang, at bahagyang mas malawak at magkapantay na balakang.

## Tingnan din
*Kagandahan
*Katawang panlalaki
*Katawang pambabae

## Mga sanggunian
## Mga kawing panlabas
*Aling Babae ang May Perpektong Katawan? 
*Limang Hakbang Upang Magkaroon ng Perpektong Katawan , madaling gabay na pambabae para magkaroon ng perpektong katawang pang-Hollywood 

Kategorya:Seksuwalidad ng tao
Kategorya:Sikolohiyang panlipunan
Kategorya:Kaaya-ayang pangangatawan